runetrust/blame-folketinget-dk huggingface dataset:
Jakob Axel Nielsen (KF), 2006-03-22:
Jeg er utrolig glad for at høre, at hr. Mogens Jensen har forstået skattestoppet.
Om det så er rigtigt, ved jeg ikke.
Det må vi tale om ved en anden lejlighed.
Men vi Konservative kan da i hvert fald ved mange lejligheder have indtryk af, at Socialdemokraterne generelt ikke har forstået det.
Men lad nu det være.
Jeg mener faktisk, at man laver den her ordning teknologineutral, for hr. Mogens Jensen har fuldstændig ret i, at de her medier, som hører ind under blankbåndsordningen – det var i gamle dage, i 1992, sådan nogle almindelige kassettebånd, og så blev det cd'er, og nu er det også dvd'er – vil blive overhalet af udviklingen, og de vil glide ud.
Selv om de glider ud, er der altså trukket en garanti ind under beløbet.
Selv om blankbåndsordningen måtte ophøre, fordi teknologien, der ligger bag den, ikke længere eksisterer, så er der trukket en garanti ind under i hvert fald dvd-delen.
Derfor er det teknologineutralt, for det er kommet over i finansloven.
Mogens Jensen (S), 2006-03-22:
Nu må jeg sige, at den konservative ordfører har en noget sær forståelse af, hvad teknologi og teknik er.
Jeg skal i hvert fald sige, at jeg nu har lært, hvad definitionen af et skattestop er.
Nu skal jeg lære den konservative ordfører, hvad definitionen af teknologineutral er.
Det er altså, at ordningen ikke er hæftet op på nogen form for teknik eller teknologi, ej heller medier eller forskellige medietyper, ej heller blankbånd eller dvd'er eller cd'er, men er en ordning, som er fuldstændig uafhængig af, hvilken form for teknik vi bruger, eller som indføres.
Set i det lys kan vi altså ikke sige, at den konservative ordfører kan stå her i dag og forsvare en teknologineutral løsning, for det er ikke det, regeringen har lagt frem.
Man har lagt en ordning frem, som er en hybrid mellem noget finanslovkompensation og så en ordning, der langsomt bliver faset ud, fordi den er hæftet op på noget gammeldags teknologi, nemlig dvd'er og cd'er og blankbånd.
Jakob Axel Nielsen (KF), 2006-03-22:
Hr. Mogens Jensen fortjener de roser, som han har givet sig selv for sin udmærkede holdning om, at vi ikke skal lægge afgifter på moderne teknologi.
Med hensyn til spørgsmålet kan jeg ikke svare andet, end at løsningen jo er teknologineutral.
Der er ikke noget som helst i det her forslag, der Fttmo065.fm Page 4949 Thursday, May 18, 2006 10:13 AM hindrer udbredelsen af ny moderne teknologi.
Tværtimod er der en reducering af afgiften på dvd, sådan at der vil blive købt endnu flere dvd'er af danskere, også af dem, der bor langt væk fra grænsen.
Så moderne teknologi bliver nemmere at erhverve for danskerne.
Mogens Jensen (S), 2006-03-22:
Nu sagde den konservative ordfører, at han var blevet inspireret til at gå på talerstolen.
Det kan jeg da godt forstå, at den konservative ordfører er blevet inspireret til, for han har været nede og finde en avisartikel med et citat af Socialdemokraternes kulturordfører, som er helt klokkeklart og tydeligt, hvor den socialdemokratiske ordfører netop siger, at man går ind for en teknologineutral løsning.
Jeg kan så forstå på den konservative ordfører, at det synes han er rigtig, rigtig fornuftigt, og det kunne ikke være sagt mere fornuftigt.
Så er mit spørgsmål: Hvorfor er det så ikke en teknologineutral løsning, som regeringen her lægger frem, og som De Konservatives ordfører egentlig skulle stå her og være fortaler for?
Jakob Axel Nielsen (KF), 2006-03-22:
Hr. Per Clausen stiller mange spørgsmål, som falder helt uden for det her lovforslag, og som jeg retfærdigvis, når det drejer sig om de mange problemer, som hr. Per Clausen anfører, ikke synes at jeg kan svare på i en replik heroppefra.
Den ulovlige kopiering er måske nok steget meget i det her land – vi ved jo ikke, hvor meget den er steget – men jeg har ikke noget indtryk af eller nogen viden om, hvorvidt den lovlige kopiering er steget.
Så problemets omfang på cdsiden kender vi ikke.
Det har vi ikke haft mulighed for at sætte os ind i, fordi vi her har forberedt os på et lovforslag, der handler om dvd-delen.
Per Clausen (EL), 2006-03-22:
Det er rigtigt, at dvd-delen er kommet på finansloven, men hvad så med alt det andet, der indgår i blankbåndsordningen?
Det er jo det, der er problemet, nemlig at regeringspartierne og Dansk Folkeparti insisterer på kun at diskutere dvd-ordning.
Jeg erkender, at dvd-ordningen er på plads, men hvad med resten af blankbåndsordningen?
Og hvad med alle de penge, der vil forsvinde i de kommende år, fordi folk vil holde op med at bruge de medier, som i dag er afgiftsbelagte, og bruge nye?
Jeg kan sådan set ikke forstå, at det skulle være så indviklet.
For mig er det jo ret simpelt, at den fremtidsholdbare model her jo sådan set er at sige, at når vi har accepteret, at borgerne har nogle rettigheder i forbindelse med fri kopiering, og det er en politisk beslutning, så er det også det politiske system, der sørger for, at der gives en kompensation, og det gør vi ved at afsætte nogle penge til det på finansloven.
Og, ja, jeg ved godt, at vi ikke skal føre finanslovforhandlinger nu, men hvis man ville, så kunne 100 mio. kr. til det her område nok godt findes.
Jakob Axel Nielsen (KF), 2006-03-22:
Så kan man tage en diskussion om, hvorvidt det er en fornuftig løsning eller ej, men det er jo en anden løsning.
Dvd-delen er jo kommet på finansloven.
Per Clausen (EL), 2006-03-22:
Men når vi så på den anden side har en blankbåndsordning, som vi, når vi vedtager det her lovforslag, hvis vi gør det, beslutter os til ikke at udvide til nye medier, og vi samtidig ved, at kopiering flyttes fra de gamle medier til nye medier, og at de gamle medier nok heller ikke i særlig stor udstrækning vil blive købt i fremtiden – f.eks. indgår spolebåndoptagere jo mest som antikviteter nu om dage – er vi så ikke nu i den situation, at vi er nødt til at finde en anden model for, hvordan vi kan kompensere kunstnerne?
Til den radikale ordførers idé om at indføre eller rettere sagt øge den der særlige skat, som man kalder licens: Er hr. Simon Emil Ammitzbøll ikke enig med mig i, at det måske i det lange løb bliver et lidt i hvert fald socialt set tvivlsomt projekt, hvis man skal til at finansiere flere og flere ting ved at indføre en skat, hvor alle bare betaler det samme, uanset hvad de har i indtægt?
Simon Emil Ammitzbøll (RV), 2006-03-22:
Jeg er enig med Enhedslistens ordfører så langt, at hvis man finansierede hele samfundets udgifter via en ensartet betaling, så kunne der ligge et problem i det.
Det, man skal være klar over, er, at vi taler om, at der skal skaffes et beløb på et sted mellem 50 og 100 mio. kr. i forhold til den samlede licens, som allerede i dag bliver indbetalt med over 3 mia. kr.
Det vil altså være et meget, meget lille beløb, det handler om.
Det her skal jo gøres, samtidig med at vi gør husstandslicensen obligatorisk, hvor vi altså sørger for, at den del af befolkningen, der i dag ikke betaler licens, samtidig kommer til at betale licens.
Dermed vil det være en mikroskopisk stigning af den obligatoriske husstandslicens, som nogle og halvfems procent af den danske befolkning allerede betaler i dag.
Så man vil overhovedet ikke kunne mærke det, men man vil kunne kompensere rettighedshaverne på et ordentligt niveau, og man kunne gøre det i forbindelse med medieaftalerne.
Nu vil det nok være for meget at komme ind på hele diskussionen om, hvorfor public service-tv bliver finansieret via licens, den kan vi tage på et andet tidspunkt, men lad os koncentrere os om det her med at kompensere rettighedshaverne.
Det, vi gerne vil, er at prøve at finde en model, der kan gennemføres i virkeligheden.
Enten skal man jo finde pengene via finansloven, og det kan man i hvert fald tvivle på om kan lade sig gøre, eller også skal man støtte SF's forslag, som vil være imod et skattestop, som jeg kan forstå, at der er en stor del af Folketingets partier, der bakker op om efterhånden.
Det vil sige, at de to modeller sandsynligvis ikke har en chance.
Vi prøver at komme med en model, der har en chance.
Og når vi så i øvrigt taler om obligatorisk husstandslicens, så har man stadig en mulighed for at skrive under på en tro og love-erklæring om, at man ikke har noget som helst apparat, der kan modtage de signaler, som modellen skal omfatte.
Det vil sige, hvis man hverken har tv eller computer eller internet eller iPod eller noget som helst, så kan man da godt slippe.
Og har man råd til en iPod og en computer og et tv, så har man nok også råd til licens.
Jens Peter Vernersen (S), 2006-03-22:
Nu gav skatteministeren udtryk for, at der var en normal stigning fra januar til februar, og det var også lige præcis derfor, jeg valgte at sammenligne tallene fra februar 2005 og februar 2006, for de må kunne sammenlignes.
Der må foreligge den samme forudsætning, når det er den samme måned, og der er altså en stigning på lige under 1 mia. kr.
Dertil kommer en anden ting, som også er meget, meget alvorligt.
Der er ingen, som ved det helt præcist, men efter det oplyste er der ca. 1 mia. kr. i kommunale udeståender, som heller ikke er opkrævet, og så er det jo ikke 1 mia. kr., vi taler om.
Så er det i stedet 2 mia. kr.
Jeg hørte, at ministeren ganske omhyggeligt undgik at omtale netop de restancer, som ikke var krævet ind fra kommunerne, men som også skulle have været inddrevet i den periode.
Brian Mikkelsen (KF), 2006-03-22:
Jeg vil gerne takke for den, synes jeg, meget interessante debat, vi nu har haft om lovforslaget og også om SF's beslutningsforslag om ændringer af ophavsretsloven.
Jeg synes, man kan spore en enighed om, at det er vigtigt, at rettighedshaverne bliver kompenseret på et rimeligt niveau for den lovlige kopiering, og derfor må jeg sige, at det forslag, som regeringen har fremsat, i al ubeskedenhed er et ret godt forslag.
Det skaber en win-win-situation, hvor rettighedshaverne bliver kompenseret på et højt niveau, det højeste, det har været med hensyn til dvd-vederlaget, samtidig med at vi sikrer, at vi ikke går ind i en slags teknologijagt, som gør, at der bliver en labilitet, med hensyn til hvor de indtægter skal komme fra.
Der er tradition for, at alle eller næsten alle Folketingets partier står bag love på ophavsretsområdet.
Sådan har det været i lang tid.
Ved hjælp af lidt snak frem og tilbage håber jeg også, at det kan blive tilfældet med det her lovforslag.
Jeg håber desuden, at vi kan vedtage lovforslaget så hurtigt som muligt, så den usikkerhed, der hersker om de nye satser for blanke dvd'er, kan bringes ud af verden hurtigst muligt.
Det er klart, at når vi nu signalerer, at vi vil sætte afgiften for dvd'er ned fra 10 kr. til 3 kr., som jo vil betyde et kolossalt løft for forbrugerne og danskerne i al almindelighed, er der nok ikke mange, der køber dvd'er herhjemme i øjeblikket.
Derfor skal vi efter min mening have den her sag igennem Folketinget så hurtigt som muligt, så vi også får gang i salget i butikkerne og får nogle vederlag hjem til rettighedshaverne, så butikkerne også kan sælge deres varer i Danmark, og så dvd'erne ikke bare bliver købt i Sverige og Tyskland.
Under alle omstændigheder er der sagt mange kloge ting i dag.
Vi vil gå hjem og analysere på det.
Jeg kan love, at jeg og mit ministerium i mellemtiden vil arbejde konstruktivt sammen med Kulturudvalget om lovforslaget, og også om beslutningsforslaget, og jeg håber, at vi i sidste ende vil opleve, at de fleste af Folketingets partier vil trykke grønt, når vi tredjebehandler lovforslaget.
Afstemning
Ole Sohn (SF), 2006-03-22:
Jamen det kan løses meget enkelt.
Efter vores opfattelse skal Folketinget beslutte, hvad kompensationsgraden skal være.
Vi har foreslået 100 mio. kr., sådan som det var intentionen i 1992, men man kan også tage gennemsnittet af, hvad der de facto er givet, nemlig omkring de 70 mio. kr. Så siger vi, at det er det, vi politisk mener at kunsterne skal have i kompensation, og så siger vi til kunstnerne og til elektronikbranchen: De 70 mio. kr., eller de 100 mio. kr., eller hvilket tænkt tal vi nu bliver enige om, finder I.
Så går der en måned, og så er jeg hundrede procent sikker på, at så har de fundet det.
Det har de gjort i alle andre lande.
Hvorfor er vi noget særligt?
Hvorfor kan vi ikke gøre det på nøjagtig samme måde som alle andre, nemlig dele det ud, sådan at man minimerer det og gør det så lempeligt og smertefrit for flest muligt?
Det har vi jo en fælles interesse i, og når vi nu er enige om, at kunstnerne skal kompenseres, hvorfor så ikke gøre det på den mest enkle måde, uden at vi skal blande os i, hvorvidt det sker efter den ene eller den anden model?
Louise Frevert (DF), 2006-03-22:
Så bliver jeg nødt til at spørge: Hvordan skal beløbet så være i kroner og øre for kompensationen, det bliver 4 øre eller sådan noget lignende, som jeg kan regne mig frem til at hr. Ole Sohn vil foreslå?
For vi gør jo det nu, at det er kompensationen for et lovligt kopieret nummer, og vi er under forhandlingerne her blevet enige om, at vi kun skal kompensere kunstnerne for den lovlige kopiering.
Det er vi enige om.
Så vil jeg godt have at vide af hr. Ole Sohn, hvordan man så sætter normen, som jeg vil kalde det, eller kriteriet, som hr. Ole Sohn vil kalde det, hvis de ikke skal have et beløb, som vi kender, og som er brugbart på nuværende tidspunkt, for så løber det altså op i eksorbitante beløb.
Fttmo065.fm Page 4955
Thursday, May 18, 2006 10:13 AM
Ole Sohn (SF), 2006-03-22:
Jeg er opmærksom på, at der er enkelte her i salen, som har fået nogle beredskabspapirer med nogle regneeksempler, som er fuldstændig kunstige og ude af trit med virkeligheden.
Det er derfor, jeg forsøger at afdramatisere det.
Jeg er enig med Dansk Folkeparti i, at her er der tale om en kompensation for en kopieringsmulighed og ikke om en primær indtægt for kunstnerne.
Der har vi politisk besluttet et niveau.
Det ligger så erfaringsmæssigt på 60-70 mio. kr.
Hvis man overfører det til vores model, som er lig den model, man har brugt i Sverige, konstaterer jeg bare, at i Sverige, hvor man har et niveau, som ligger over 100 mio. kr. – de er også lidt flere indbyggere – betyder det, at man har kunnet lægge en afgift på en iPod på 80 svenske kroner svarende til 70 danske kroner.
Sådan har det altså kunnet lade sig gøre, fordi salget af andet optageudstyr er så enormt, at man flader afgiften ud.
Og det er jo det, der er hele kunsten, ingen har interesse i at gøre ting dyrere end højst nødvendigt.
Louise Frevert (DF), 2006-03-22:
Jeg vil lige godt have lov til at vende tilbage til de 80 kr. De er blevet sådan ligesom et magisk tal.
Hvis man skal betale 80 kr. i afgift på en iPod, der kan rumme 5.000 numre, så kunne jeg da godt tænke mig med det udgangspunkt, vi kender, med en komposition til, lad os sige 5 kr., det er de der berømte 5 kr., og hvis der er 5.000 numre, så bliver det 25.000 kr., at spørge: Hvor meget vil 80 kr. så egentlig batte i den her sammenhæng?
Vi kan også bare halvere beløbet.
Det vil blive 12.500 kr., så vidt jeg kan regne mig frem til.
Altså, det forslår jo ikke til noget som helst.
Ole Sohn (SF), 2006-03-22:
Nu bevæger vi os ind på et felt, som jeg erkender ikke er min helt stærke side.
Men sådan, som jeg har forstået det, så vil jeg sige det på denne måde: Det, der ligger i de modeller, der er kendt i andre lande, er, at man der betaler afgift ud fra, hvor mange megabyte eller gigabyte der kan være på en MP3-afspiller eller iPod, og det er klart, at jo mere den kan rumme, desto større er afgiften.
Men det, der er hele kunsten, er, at man politisk siger: Vi fastsætter et niveau, og så siger vi til kunstnerne og elektronikbranchen, at de finder ud af at fordele det, sådan at man nivellerer eller minimerer grænsehandelsproblemer og undgår de her eksempler, som hr. Simon Ammitzbøll var inde på med, at billigere udstyr bliver forholdsvis alt for dyrt osv. osv.
Man finder modellen.
Og det er faktisk lykkedes.
Det tog en måned, så fandt man ud af det, for når man får pålægget som en bunden opgave, så har begge parter en interesse i at løse problemet.
Simon Emil Ammitzbøll (RV), 2006-03-22:
Først vil jeg bare gentage, som jeg også sagde i min ordførertale, at jeg faktisk synes, der skal være stor ros til hr. Ole Sohn for at have taget initiativ til at prøve at finde nogle løsninger.
Så vil jeg bare stille et spørgsmål.
Jeg synes, jeg hørte, at det var 80 kr., man forestillede sig f.eks. at skulle pålægge i afgift.
Bliver problemet ikke, hvis man pålægger en fast kroneafgift, at man så ender op i, at den, der køber en billig MP3-afspiller til en 300-400 kr., skal af med en ret stor afgift, mens alle de, der har råd til en smart iPod, faktisk skal af med en ret lille afgift?
Og beløbet vil jo også alt andet lige blive, ja, nej, det spørger jeg om i næste omgang.
Per Clausen (EL), 2006-03-22:
Jeg er jo enig med hr. Simon Emil Ammitzbøll i, at sammenlignet med det overgreb, Det Radikale Venstre vil gennemføre for den lille minoritet i befolkningen, der i dag ikke har tv, og som måFttmo065.fm Page 4952 Thursday, May 18, 2006 10:13 AM ske faktisk har en meget dårlig indtægt, ved at pålægge dem at betale licens, er det med at sætte det beløb op selvfølgelig ikke noget stort overgreb.
Men er der nogen særlig grund til, at de udgifter, der går til at dække public service-tv og kompensation til kunstnere, skal opkræves på en helt særlig måde i stedet for at blive opkrævet ligesom de øvrige udgifter, det offentlige har?
Det ville nok være at gå for vidt.
Men når vi så snakker om den lovlige kopiering, og det er jo det, vi hele tiden har snakket om, så lyder det da lidt, som om vi faktisk er enige med Dansk Folkeparti i den her sag om, at så ville den eneste måde at lave en langtidsholdbar løsning for kunstnerne på da være, at vi politisk besluttede os til, at der skulle gives et beløb som kompensation, og det måtte vi så sikre via finansloven.
Det kunne så være, at man for at give kunstnerne en vis form for sikkerhed skulle lave en aftale om, at det var et tal, som gjaldt flere år ud i fremtiden.
Fru Louise Frevert har tidligere nævnt, at man tilbage i 1990'erne bare skrev 100 mio. kr. ind i nogle bemærkninger som en intention, og det er jeg enig med fru Louise Frevert i ikke er særlig holdbart.
Det skaber kun frustrationer.
Men ville fru Louise Frevert så være indstillet på, at der faktisk kunne laves en aftale, som sikrede kunstnerne et fast beløb pr. år i fremtiden?
Simon Emil Ammitzbøll (RV), 2006-03-22:
Nu tror jeg, vi har forstået, at regeringen vil kompensere på dvd-området.
Så langt, så godt.
Så kan jeg forstå, at fru Ellen Trane Nørby egentlig er lidt charmeret af en løsning over finansloven på dette område.
Spørgsmålet er, om Venstre måske er interesseret i, at vi ser på, om kunstnerne overhovedet bliver tilstrækkeligt kompenseret med den ordning, vi laver nu, eller om vi i stedet skulle kompensere kunstnerne på en helt anden måde, måske over finansloven eller noget andet.
Er det noget, Venstre ville være interesseret i at kigge nærmere på?
Ellen Trane Nørby (V), 2006-03-22:
Det er fuldstændig korrekt.
Vi ønsker ikke at lægge en afgift på ny teknologi og dermed få en hardwareafgift, og derfor kan vi heller ikke støtte SF's forslag.
Hvad angår det andet, med hensyn til hvordan man sikrer en balance, indikerede jeg meget klart i min tale, at vi faktisk mener, at kulturministerens forslag er udtryk for en balance, fordi der gives en kompensation, hvis det skulle vise sig, at der ikke kommer et mersalg på baggrund af dvd-afgiftsnedsættelsen fra de 10 kr. til de 3 kr., altså at grænsehandelsproblematikken egentlig ikke viser sig at slå helt igennem, og der så vil komme et tab på det vederlag, som rettighedshaverne får i dag.
Og det er vi jo så villige til at gå ind og kompensere for.
Derfor kan vi støtte det lovforslag, som kulturministeren har lagt frem, fordi vi mener, det indikerer en god balance, hvor der stadig væk tages hensyn til rettighedshaverne.
Per Clausen (EL), 2006-03-22:
Det er selvfølgelig ikke overraskende, at Venstre lægger meget vægt på de kommercielle muligheder.
Og jeg synes i øvrigt også, at det er fornuftigt at gøre det, fordi det jo er rigtigt, at det i stor udstrækning er det, kunstnerne skal leve af.
Men hvis nu udgangspunktet er, at de penge, man i dag får ind på blankbåndsordningen, både hvad angår de enkelte kunstnere, og hvad angår kulturelle projekter osv., spiller en vigtig og en positiv rolle, og hvis vi ikke forventer, at man bliver i stand til og måske heller ikke ønsker at forbyde den private kopiering, er fru Ellen Trane Nørby så ikke enig i – også i en situation, hvor meget tyder på, at den eksisterende blankbåndsordning fases ud, fordi den baseres på gammel teknologi, og jeg kan godt forstå, hvis Venstre ikke ønsker at lægge afgift på nyere teknologi, det er jeg enig i – at hvis den fases ud, Fttmo065.fm Page 4939 Thursday, May 18, 2006 10:13 AM
har vi faktisk brug for at skaffe nogle penge til den ekstra kompensation, det ekstra supplement, som blankbåndsordningen i dag udgør, og enig i, at det skal vi så også snakke om i forbindelse med en finanslovfinansiering?
Ellen Trane Nørby (V), 2006-03-22:
Hvis vi kigger på, hvad det store problem er, hvad angår kunstnernes indtjening, har det jo været, at der har været en kæmpestor ulovlig kopiering, som har været stigende, og som dermed har været den første indtjening, som kunstnerne meget ofte skal leve af.
Det, der sikrer de gode rammer, har været for nedadgående på grund af en ulovlig kopiering.
Det skal der slås hårdt ned på.
Og dermed kan man forhåbentlig også sikre nogle bedre rammer for kunstnernes direkte indtjening, fordi blankbåndsordningen kun har været et supplement til den direkte indtjening.
Derfor er det vigtigt for mig, at vi sikrer rammerne for den direkte indtjening og ikke tror, at vi kan lave en lappeløsning vedrørende kompensationen, som går ind og redder det hele.
Det er jo der, der tjenes penge; der er den direkte indtjening og ikke via blankbåndsordningen.
Men jeg ser også frem til, at vi forhåbentlig får en større og mere dybtgående, principiel debat om området.
Per Clausen (EL), 2006-03-22:
Jeg synes jo, at fru Ellen Trane Nørbys indlæg her giver anledning til gode forhåbninger om, at vi kan få en grundig og seriøs diskussion af det her problem, som jo handler om meget andet – og om andet og mere end afgifter på dvd'er.
Ellen Trane Nørby (V), 2006-03-22:
Hvis vi forholder os til, at det her lovforslag handler om dvd'erne, er det niveau, som blev fastsat sidste år, og som man forventer bliver omkring 17 mio. kr., faktisk det højeste, der har været, siden ordningen blev indført.
Det skyldes selvfølgelig også, at der er en større frembringelse i dag af dvd'er, end der har været tidligere.
Så derfor må vi faktisk sige, at vi tager udgangspunkt i det bedste år, hvad angår den kompensation, der er givet på dvd-siden, som var på 17 mio. kr. sidste år.
Det totale tal rummer jo også nogle andre elementer.
Mogens Jensen (S), 2006-03-22:
Jeg fik ikke helt svar på spørgsmålet om, hvorvidt Venstre vil arbejde for en ordning på sigt, som er finanslovfinansieret.
Det var det, jeg hørte ordføreren sige i sit indlæg.
Og er Venstre ikke enig i, at den kompensation, der gives for den lovlige kopiering, som vi jo altså har indført her i landet, også skal matche den kopiering, og det vil sige den anvendelse, der rent faktisk er af de rettigheder, som kunstnerne har?
Der er en niveauforskydning fra 76 mio. kr., da den her ordning var på sit højeste, og til de 45 mio. kr., som det måske bliver i 2005, og jeg forstår, at det er det niveau, Venstre vil lægge til grund for det, som kunstnerne skal have.